Наогул жа, як адзначыла дакладчык, за апошнія гады якасны састаў траў палепшыўся. На 565 гектарах пасеяна люцэрна. Закладзена больш чым 4 тысячы гектараў шматкампанентнай пашы. Завезена насенне сенакоснай сумесі для тарфянікаў на плошчу прыкладна 700 гектараў. Але па-ранейшаму нізкай застаецца прадукцыйнасць лугавых угоддзяў, а менавіта ад іх напрамую залежаць аб’ёмы нарыхтоўкі кармоў. Каб атрымаць паўнацэнны другі ўкос, першы ўжо трэба завяршыць не пазней як 25 чэрвеня і атрымаць з яго 28,9 тысяч тон кармавых адзінак травяных кармоў. Пакуль што, як бачна, на поўную сілу нарыхтоўка кармоў ідзе толькі ў Райаграсэрвісе.